Tertremo en Sirio : « gravas remalfermi la humanitarajn koridorojn », deklaras respondeculo de NeRegistara Organizaĵo
#000001
Raphaël Pitti petas de Unuiĝintaj Nacioj kaj ankaŭ de Rusio, ke ili faciligu la intervenon de la humanitaraj kuracistoj. Li maltrankviliĝas interalie pri la zono de Idlib, plu regata de la ribelantoj, kaj kie « miloj da personoj vivas sub tendoj ».
#000002
« Gravas remalfermi la humanitarajn koridorojn » en Sirio, tagon post la perfortaj tertremoj, kiuj okazis sur la siria kaj turka teritorioj, pledis mardon 7an de februaro la profesoro Raphaël Pitti, respondeculo pri formado ĉe la NRO Mehad.
#000003
Dum la provizora bilanco mencias ĝis 4 890 mortintoj, li lanĉas « alvokon al la internacia komunumo », kaj aparte al la Konsilio pri sekureco de UN.
#000004
Raphaël Pitti alvokas ankaŭ « Rusion, kiu iompostiome fermis pro la milito la humanitarajn koridorojn », kiuj ekzistis en Sirio. « El la kvar koridoroj, nur restas unu, kiu nutras la zonon de Idleb », bedaŭras tiu specialisto pri urĝa medicino, kiu jam plurfoje intervenis en Sirio.
#000005
Li petas interalie « la remalfermon de la humanitara koridoro de Bab el-Salam, kie miloj da personoj vivas sub tendoj en katastrofaj kondiĉoj ».
#000006
« Maltrankvilo por Idlib, plu regata de la ribelantoj »
#000007
La respondeculo de la NRO Mehad bedaŭras « gigantan humanitaran katastrofon, kiun liaj skipoj neniam imagis suferi ». Tiuj skipoj agadas por sano kaj internacia solidareco. Li tute aparte maltrankviliĝas por la siria regiono Idlib, « plu regata de la ribelantoj, kaj kiu ĉefe dependas de la internacia humanitara helpo ».
#000008
Raphaël Pitti eksplikas, ke inter la milionoj da delokitoj, kiuj vivis sub tendoj en la regiono, multaj « provis rekonstruadi siajn loĝejojn per antaŭfabrikaĵoj kaj cementoblokoj, sed lundon ĉio disfalis ».
#000009
Al tio aldoniĝas la ekstremaj meteologiaj kondiĉoj, kio demonstras, ke la urĝeco konsistas ne nur en « serĉado de la personoj eble plu vivantaj sub la disfalaĵoj, sed antaŭ en protektado de la loĝantaro ».
#000010
Por fronti la katastrofon, la NeRegistara Organizaĵo « refunkciigis siajn moviĝantajn klinikojn, kiuj ne plu funkciis dum tiuj lastaj tempoj, ĉar perfortaĵoj malkreskis, do la malsanulejoj povis labori preskaŭ normale ».
#000012
Raphaël Pitti aldonas, ke liaj skipoj planas ankaŭ « distribui al la familioj semajnajn pakaĵojn enhavantajn tendon, hejtrimedojn, kovrilojn kaj manĝaĵojn por kvar personoj ».
#000013
« Ni bezonas vian helpon por ebligi niajn kuracistojn kaj flegistojn », jam ĉeestantajn surloke, « helpi la viktimojn».
#000015
« Estas plezure konstati, ke tiu internacia helpo ekzistas », emociplene deklaris Raphaël Pitti.
#000016
Sirio: la duobla rusia-ĉina vetoo ĉe Unuiĝintaj Nacioj estas «blokado kontraŭ la loĝantaro»
#000018
Sirio: humanitara koridoro estas malfermita por la civiluloj de la provinco Idlib
#000019
Jaron post la masakro de Buĉa, Ukrainio « neniam pardonos », promesas Zelenskij
« Incidento tuŝus miliardon da Homoj »: en Zaporiĵo, bataloj ĉirkaŭ la nuklea centralo daŭras
Manifestacioj en Israelo: « Ni plu batalos », avertas la opoziciuloj kontraŭ la reformo pri justico
Francio: Internacia Amnestio alarmas « pri ekscesa uzado de forto kaj arbitraj arestoj
#000020
Japanio : memorinda tago por la lando, esperiga mesaĝo por la mondo
14an de novembro 2012 : Eŭropa ĝenerala striko
Japanio : la morteco ĉe la maljunuloj preskaŭ triobliĝis proksime de Fukuŝimo
Kvardek jarojn por malkonstrui Fukuŝimon.
Francio : maldungoj ĉe Leĵabi
#000022
Voir le profil de neniammilitointerni sur le portail Overblog
#000023